**Odôvodnenie nerozdelenia predmetu zákazky na časti**

Dôvody, ktoré viedli verejného obstarávateľa k nerozdeleniu predmetu zákazky s názvom **„Obstaranie nákupu cestných meradiel priemernej rýchlosti a poskytovanie súvisiacich služieb.**“ na časti sú nasledujúce:

* jedná sa o jeden logický celok tovarov a služieb,
* využiť verejné financie efektívnym, účinným a transparentným spôsobom,
* skúsenosti verejného obstarávateľa z predchádzajúcich plnení rovnakého/obdobného predmetu zákazky najmä čo sa týka zabezpečenia technických, úžitkových parametrov a záruk celého predmetu zákazky,
* predmetné tovary majú rovnaký charakter u rôznych výrobcov,
* pre plnenie predmetu zákazky je charakteristické zadávanie jednej zákazky ako celku,
* na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky komplexne ako jeden celok a predložiť aj ponuku, a ktorí zároveň predstavujú malé alebo stredné podniky,
* nerozdelenie predmetu zákazky vzhľadom na charakter predmetu zákazky je v súlade s princípom hospodárnosti, efektívnosti, nediskriminácie hospodárskych subjektov a čestnej hospodárskej súťaže.

So zreteľom na hospodárnosť a dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť, je predmet zákazky „Obstaranie nákupu cestných meradiel priemernej rýchlosti a poskytovanie súvisiacich.“ nedeliť ale zachovať ho v celistvom stave.